Avviż tal-Kummissjoni

dwar il-kunċett ta' impriżi in kwistjoni taħt ir-Regolament tal-Kummissjoni (KEE) Nru 4064/89 dwar il-kontroll ta' konċentrazzjonijiet bejn impriżi

(98/K 66/03)

(Test b'relevanza għaż-ŻEE)

I. DAĦLA

II. IL-KUNĊETT TA' IMPRIŻA IN KWISTJONI

III. L-IDENTIFIKAZZJONI TA' L-IMPRIŻI IN KWISTJONI F'TIPI DIFFERENTI TA' OPERAZZJONIJIET

1. Għaqdiet

2. L-akkwist ta' kontroll waħdieni

2.1. L-akkwist ta' kontroll waħdieni tal-kumpannija sħiħa

2.2. L-akkwist ta' kontroll waħdieni ta' parti minn kumpannija

2.3. L-akkwist ta' kontroll waħdieni wara tnaqqis jew tkabbir tal-kumpannija target

2.4. L-akkwist ta' kontroll waħdieni permezz ta' sussidjarju ta' grupp.

3. L-akkwist ta' kontroll konġunt

3.1. L-akkwist ta' kontroll konġunt ta' kumpannija li għadha kif ġiet maħluqha

3.2. L-akkwist ta' kontroll konġunt ta' kumpannija li kienet teżisti minn qabel

3.3. L-akkwist ta' kontroll konġunt bl-għan li jiġu mqassmin l-assi immedjatament

4. L-akkwist ta' kontroll minn joint venture

5. Bidla minn kontroll konġunt għal kontroll waħdieni

6. Bidla fil-pussess ta' ishma f'każijiet ta' kontroll konġunt ta' joint venture li jeżisti

6.1. Tnaqqis fin-numru ta' nies li għandhom il-pussess ta' ishma li jwassal għal bidla minn kontroll konġunt għal kontroll waħdieni

6.2. Tnaqqis fin-numru ta' nies li għandhom il-pussess ta' ishma li ma jwassalx għal bidla minn kontroll konġunt għal kontroll waħdieni

6.3. Kwalunkwe tibdiliet oħra fil-komposizzjoni tal-pussess ta' ishma

7. Firdiet u t-tfarrik ta' kumpanniji

8. Skambju ta' assi

9. Akkwisti ta' kontroll minn persuni individwali

10. Buy-outs mill-amministrazzjoni

11. Akkwist ta' kontroll minn kumpannija li qiegħdha fil-proprjetá ta' l-istat

I. DAĦLA

1. L-iskop ta' dan l-avviż hu biex jagħmel ċar l-interpretazzjoni tal-Kummissjoni tat-terminu "impriżi in kwistjoni" użat fl-Artikoli 1 u 5 tar-Regolament tal-Kunsill (KEE) Nru 4064/89 [1] kif l-aħħar emendat mir-Regolament (KE) Nru 1310/97 [2] (hawnhekk iżjed "il quddiem msejjaħ" ir-Regolament ta' l-Għaqda) u biex jgħin l-identifikazzjoni ta' l-impriżi in kwistjoni fis-sitwazzjonijiet l-aktar tipiċi li seħħu f'każijiet li kellħa x'taqsam magħhom il-Kummissjoni sa llum. Il-prinċipji stabbiliti f'dan l-avviż għandhom jiġu mħarsin u żviluppati b'mod ulterjuri mil-prattika tal-Kummissjoni f'każijiet individwali.

Dan l-Avviż jibdel l-Avviż dwar in-nozzjoni ta' impriżi in kwistjoni [3].

2. Skond l-Artikolu 1 tar-Regolament ta' l-Għaqda, ir-Regolament japplika biss għal operazzjonijiet li jissodisfaw żewġ kondizzjonijiet. L-ewwel, bosta impriżi għandhom jingħaqdu, jew impriża waħda jew aktar għandhom jakkwistaw kontroll ta' impriżi sħaħ jew parti ta' impriżi oħrajn permezz ta' l-operazzjoni proposta, li għandha tikkwalifika bħala konċentrament fis-sens ta' l-Artikolu 3 tar-Regolament. Fit-tieni post, dawk l-impriżi għandhom jilħqu l-limiti tal-valur tal-bejgħ stabbiliti fl-Artikolu 1.

3. Mil-perspettiva tad-determinazzjoni tal-ġurisdizzjoni, l-impriżi in kwistjoni huma, f'sens ġenerali, l-atturi fit-transazzjoni sa fejn huma l-partijiet li qed jingħaqdu, jew li qed jakkwistaw u ġew akkwistati; barra minn hekk, id-daqs ekonomiku aggregat totali tagħhom f'termini ta' valur tal-bejgħ għandu jkun deċiżiv fid-determinazzjoni ta' jekk il-limiti huma milħuqgħin.

4. L-interpretazzjoni tal-Kummissjoni ta' l-Artikoli 1 u 5 fir-rigward tal-kunċett ta' impriżi in kwistjoni hi mingħajr preġudizzju għall-interpretazzjoni li tista' tiġi mogħtija mil-Qorti tal-Ġustizzja jew mil-Qorti ta' Prim Istanza tal-Komunitajiet Ewropej.

II. IL-KUNĊETT TA' IMPRIŻA IN KWISTJONI

5. Impriżi in kwistjoni huma l-parteċipanti diretti f'għaqda jew akkwist ta' kontroll. F'dan ir-rigward, l-Artikolu 3(1) tar-Regolament ta' l-Għaqda jipprovdi li:

"Konċentrament għandu jiġi meqjus li jseħħ fejn:

(a) tnejn jew aktar impriżi li qabel kienu indipendenti jingħaqdu, jew

(b) - persuna waħda jew aktar li diġá jikkontrollaw mill-inqas impriża waħda,

jew

- impriża waħda jew aktar

jakkwistaw, kemm jekk permezz ta' xiri ta' sigurtajiet jew assi, permezz ta' kuntratt jew permezz ta' kwalunkwe mezzi oħrajn, kontroll dirett jew mhux dirett ta' waħda jew aktar impriżi sħaħ oħrajn jew partijiet ta' impriżi oħrajn."

6. Fil-każ ta' għaqda, l-impriżi in kwistjoni għandhom ikunu l-impriżi li qed jingħaqdu.

7. Fil-każijiet li jibqgħu, hu kunċett ta' "l-akkwist ta' kontroll" li għandu jistabbilixxi liema huma l-impriżi in kwistjoni. Min-naħa ta' l-akkwistar, jista' jkun hemm kumpannija waħda jew aktar li takkwista jew jakkwistaw kontroll waħdieni jew konġunt. Min-naħa ta' l-akkwistat, jista' jkun hemm kumpannija waħda jew aktar bħala ħaġa sħiħa jew partijiet tagħha, meta waħda mis-sussidjarji tagħhom jew xi wħud mill-assi tagħhom huma s-suġġett ta' l-operazzjoni. Bħala regola ġenerali, kull waħda minn dawn il-kumpanniji għandha tkun impriża in kwistjoni fis-sens tar-Regolament ta' l-Għaqda. Madankollu, l-elementi partikolari ta' operazzjonijiet speċifiċi jeħtieġu xi spjegazzjoni ta' dan il-prinċipju, kif ser jintwera hawn taħt meta jiġu analizzati sitwazzjonijiet differenti possibbli.

8. F'konċentramenti barra minn għaqdiet jew l-istabbilixximent ta' joint ventures ġodda, jiġifieri f'każijiet ta' akkwist waħdieni jew konġunt ta' kumpanniji li kienu jeżistu minn qabel jew partijiet tagħhom, hemm parti importanti fil-ftehim li jqajjem l-operazzjoni li m'għandhux jiġi meqjus meta qed jiġu identifikati l-impriżi in kwistjoni: il-bejjiegħ. Minkejja l-fatt li hu ċar li l-operazzjoni ma tistax titkompla mingħajr il-kunsens tiegħu, ir-rwol tiegħu jtemm meta l-operazzjoni hi kompleta peress illi, b'definizzjoni, mil-mument li l-bejjiegħ jirrinunzja l-kontroll kollu fuq il-kumpannija, il-konnessjonijiet tiegħu magħha jispiċċaw. Fejn il-bejjiegħ iżomm kontroll konġunt mal-kumpannija li takkwista (jew kumpanniji), tkun ikkunsidrata bħala waħda mill-impriżi in kwistjoni.

9. La darba l-impriżi in kwistjoni ġew identifikati f'operazzjoni partikolari, il-valur tal-bejgħ tagħhom għall-iskopijiet tad-determinazzjoni tal-ġurisdizzjoni għandu jiġi kkalkulat skond ir-regoli stabbiliti fl-Artikolu 5 tar-Regolament ta' l-Għaqda [4]. Waħda mid-dispożizzjonijiet ewlenin ta' l-Artikolu 5 hi li fejn l-impriża in kwistjoni tappartjeni għal grupp, il-valur tal-bejgħ tal-grupp sħiħ għandu jiġi inkluż fil-kalkulazzjoni. Ir-referenzi kollha għall-valur tal-bejgħ ta' l-impriżi in kwistjoni fl-Artikolu 1 għandhom għalhekk jiġu mifhuma bħala l-valur tal-bejgħ tal-gruppi rispettivi intieri tagħhom.

10. L-istess jista' jingħad fir-rigward tas-substantive appraisal ta' l-impatt ta' konċentrament fil-post tas-suq. Meta l-Artikolu 2 tar-Regolament ta' l-Għaqda jipprovdi li l-Kummissjoni għandha tieħu in kunsiderazzjoni "l-pożizzjoni fis-suq ta' l-impriżi in kwistjoni u l-poter ekonomiku u finanzjarju tagħhom", li tinkludi l-gruppi għal liema jappartjenu.

11. Hu importanti, meta referenza qed tiġi magħmula għal diversi impriżi li jistgħu jkunu involuti f'proċedura, li ma jiġix imħawwad il-kunċett ta' "impriżi in kwistjoni" taħt l-Artikoli 1 u 5 mat-terminoloġija wżata fir-Regolament ta' l-Għaqda u fir-Regolament tal-Kummissjoni (KE) Nru 447/98 ta' l-1 ta' Marzu 1998 dwar in-notifiki, limiti ta' ħin u seduti previsti fir-Regolament tal-Kunsill (KEE) Nru 4064/89 (hawnhekk iżjed ‘il quddiem imsejjaħ ir-‘Regolament ta' l-Implimentazzjonċ) [5] li jirreferi għall-impriżi varji li jistgħu jkunu involuti f'proċedura. Din it-terminoloġija tirreferi għall-partijiet li jinnotifikaw, partijiet involuti oħrajn, partijiet terzi u partijiet li jistgħu jkunu soġġettti għal multi jew pagamenti perjodiċi ta' piena, u huma mfissrin fil-Kapitolu III tar-Regolament ta' l-Implimentazzjoni, flimkien mad-drittijiet u dmirijiet rispettivi tagħhom.

III. L-IDENTIFIKAZZJONI TA' L-IMPRIŻI IN KWISTJONI F'TIPI TA' OPERAZZJONIJIET DIFFERENTI

1. Għaqdiet

12. F'Għaqda, bosta kumpanniji li qabel kienu indipendenti jiġu flimkien biex joħolqu kumpannija ġdida jew, filwaqt li jibqgħu entitajiet legali separati, biex joħolqu unitá ekonomika waħda. Kif imsemmi qabel, l-impriżi in kwistjoni huma dawk ta' l-enitajiet li qed jingħaqdu.

2. L-akkwist ta' kontroll waħdieni

2.1. L-akkwist ta' kontroll waħdieni tal-kumpannija sħiħa

13. L-akkwist ta' kontroll waħdieni tal-kumpannija sħiħa hu l-każ l-aktar dirett ta' l-akkwist ta' kontroll; l-impriżi in kwistjoni jkunu l-kumpannija li qed takkwista u l-kumpannija akkwistata jew target.

2.2. L-akkwist ta' kontroll waħdieni ta' parti ta' kumpannija

14. L-ewwel subparagrafu ta' l-Artikolu 5(2) tar-Regolament ta' l-Għaqda jipprovdi li meta l-operazzjoni tirrigwarda l-akkwist ta' partijiet ta' impriża waħda jew aktar, dawk il-partijiet li huma s-suġġett ta' l-operazzjoni biss għandhom jiġu meħudin in kunsiderazzjoni fir-rigward tal-bejjiegħ. Il-kunċett ta' "partijiet" għandu jiġi mifhum bħala wieħed jew aktar entitajiet legali separati (bħal sussidjarji), sottotaqsimiet interni fil-bejjiegħ (bħal taqsima jew unitá), jew assi speċifiċi li fihom infushom jistgħu jikkostitwixxu kummerċ (e. g. f'ċerti każijiet ditti jew liċenzi) għal liema valur tal-bejgħ tas-suq jista' jiġi mogħti b'mod ċar. F'dan il-każ, l-impriżi in kwistjoni għandhom ikunu l-akkwistatur u l-parti(jiet) akkwistata/i tal-kumpannija target.

15. It-tieni subparagrafu ta' l-Artikolu 5(2) jinkludi dispożizzjoni speċjali dwar operazzjonijiet li jseħħu f'passi jew ftehim li jsir wara, fejn jekk bosta akkwisti ta' partijiet mill-istess akkwistatur mill-istess bejjiegħ iseħħu fi perjodu ta' sentejn, dawn l-operazzjonijiet għandhom jiġu ttrattati bħala waħda u l-istess operazzjoni li bdiet fid-data ta' l-aħħar operazzjoni. F'dan il-każ, l-impriżi in kwistjoni huma l-akkwistatur u l-parti(jiet) akkwistata/i differenti tal-kumpannija target meħuda bħala ħaġa sħiħa.

2.3. L-akkwist ta' kontroll waħdieni wara tnaqqis jew tkabbir tal-kumpannija target

16. L-impriżi in kwistjoni huma l-kumpannija li takkwista u l-kumpannija jew kumpanniji target, fil-konfigurazzjoni tagħhom fid-data ta' l-operazzjoni.

17. Il-Kummissjoni tibbaża lilha nfisha fuq il-konfigurazzjoni ta' l-impriżi in kwistjoni fid-data ta' l-avveniment li jqajjem l-obbligazzjoni tan-notifika taħt l-Artikolu 4(1) tar-Regolament ta' l-Għaqda, jiġifieri l-konklużjoni tal-ftehim, it-tħabbir ta' l-offerta pubblika jew l-akkwist ta' interess li jikkontrolla. Jekk il-kumpannija target neħħiet entitá jew għalqet kummerċ qabel id-data ta' l-avveniment li kkawża n-notifika jew fejn din it-tneħħija jew għeluq huma kondizzjoni minn qabel għall-operazzjoni [6], imbagħad bejgħ ta' l-entitá li tneħħiet jew il-kummerċ li ngħalaq m'għandux jiġi inkluż meta qed jiġi kkalkulat il-valur tal-bejgħ. Min-naħa l-oħra, jekk il-kumpannija target akkwistat entitá qabel id-data ta' l-avveniment li kkawża n-notifika, il-bejgħ ta' din ta' l-aħħar għandu jiġi miżjud [7].

2.4. L-akkwist ta' kontroll waħdieni permezz ta' sussidjarju ta' grupp

18. Fejn il-kumpannija target hi akkwistata minn grupp permezz ta' waħda mis-sussidjarji tagħha, l-impriżi in kwistjoni għall-iskop tal-kalkulazzjoni tal-valur tal-bejgħ huma l-kumpannija target u s-sussidjarju li qed jakkwista. Madankollu, fir-rigward tan-notifika reali, din tista' tiġi magħmula mis-sussidjarju in kwistjoni jew mil-kumpannija parent.

19. Il-kumpanniji kollha f'grupp (kumpanniji parent, sussidjarji, eċċ.) jikkostitwixxu entitá ekonomika waħda, u għalhekk jista' jkun hemm biss impriża waħda in kwistjoni fil-grupp wieħed – jiġifieri s-sussidjarju u l-kumpannija parent ma jistgħux it-tnejn jiġu meqjusin bħala impriżi in kwistjoni separati, jew għall-iskopijiet ta' l-assigurazzjoni li l-ħtiġijiet tal-limitu huma miksubin (per eżempju, jekk il-kumpannija target ma tilħaqx il-limitu tal-valur tal-bejgħ Komunitarju ta' ECU 250 miljun), jew li mhumhiex (per eżempju, jekk grupp ġie maqsum f'żewġ kumpanniji kull waħda b'valur tal-bejgħ Komunitarju taħt ECU 250 miljun).

20. Madankollu, anki jekk jista' jkun hemm biss impriża waħda in kwistjoni f'grupp, l-Artikolu 5(4) tar-Regolament ta' l-Għaqda jipprovdi li hu l-valur tal-bejgħ tal-grupp sħiħ għal liema tappartjeni l-impriża in kwistjoni li għandu jiġi inkluż fil-kalkulazzjonijiet tal-limitu [8].

3. L-akkwist ta' kontroll konġunt

3.1. L-akkwist ta' kontroll konġunt ta' kumpannija li għadha kif ġiet maħluqa

21. Fil-każ ta' l-akkwist ta' kontroll konġunt ta' kumpannija li għadha kif ġiet maħluqa, l-impriżi in kwistjoni huma kull waħda mil-kumpanniji li qed jakkwistaw kontroll tal-joint venture li għadha kif ġiet stabbilita (li, peress illi għadha ma teżistix, ma tistax tiġi kkunsidrata bħala impriża in kwsitjoni u ‘il fuq minn dan, bħalissa, m'għandhiex valur tal-bejgħ proprja.

3.2. L-akkwist ta' kontroll konġunt ta' kumpannija li kienet teżisti minn qabel

22. Fil-każ ta' akkwist ta' kontroll konġunt ta' kumpannija jew kummerċ li kienet teżizti minn qabel [9], l-impriżi in kwistjoni huma kull waħda mil-kumpanniji li qed takkwista kontroll konġunt min-naħa waħda, u l-kumpannija jew kummerċ li kienet teżisti minn qabel mill-oħra.

23. Madankollu, fejn il-kumpannija li kienet teżisti minn qabel kienet taħt il-kontroll waħdieni ta' kumpannija waħda u azzjonist ġdid jew bosta azzjonisti ġodda jakkwistaw kontroll konġunt filwaqt li l-kumpannija parent tal-bidu tibqa', l-impriżi in kwistjoni huma kull waħda mil-kumpanniji li qed jikkontrollow b'mod konġunt (inkluż dan l-azzjonist tal-bidu). Il-kumpannija target f'dan il-każ mhijiex impriża in kwistjoni, u l-valur tal-bejgħ tagħha hu parti mil-valur tal-bejgħ tal-kumpannija parent tal-bidu.

3.3. L-akkwist ta' kontroll konġunt bil-għan għat-tqassim immedjat ta' l-assi

24. Fejn bosta impriżi jiġu flimkien biss għall-iskop ta' l-akkwist ta' kumpannija oħra u jiftehmu biex iqasmu l-assi li ġew akkwistati skond pjan li kien jeżisti minn qabel immedjatament mal-kompletazzjoni ta' l-operazzjoni, m'hemmx konċentrament effettiv ta' poter ekonomiku bejn dawk li jakkwistaw u l-kumpannija target peress illi l-assi akkwistati jinżammu u huma kkontrollati b'mod konġunt biss għal "istant legali".. Dan it-tip ta' akkwist bil-għan għat-tqassim immedjat ta' assi għandu fil-fatt jiġi kkunsidrat bħala bosta operazzjonijiet, b'liema kull waħda mil-kumpanniji li qed jakkwistaw takkwista l-parti rilevanti tagħha tal-kumpannija target. Għal kull waħda minn dawn l-operazzjonijiet, l-impriżi in kwistjoni għandhom għalhekk ikunu l-kumpannija li takkwista u dik il-parti tat-target li qed takkwista (bħalikieku kien hemm akkwist ta' kontroll waħdieni ta' parti ta' kumpannija).

25. Din is-sitwazzjoni hi msejħa fil-premessa 24 tar-Regolament (KEE) Nru 4064/89, li tiddikjara li r-Regolament japplika għal ftehim li l-iskop uniku tiegħu hu li jqassam l-assi akkwistati immedjatament wara l-akkwist.

4. L-akkwist ta' kontroll minn joint venture

26. F'operazzjonijiet fejn joint venture takkwista kontroll ta' kumpannija oħra, il-kwistjoni tqum ta' jekk, mil-perspettiva tal-parti li qed takkwista, il-joint venture għandha tiġi meqjusa bħala impriża in kwistjoni waħda (il-valur tal-bejgħ ta' liema kien jinkludi l-valur tal-bejgħ tal-kumpanniji parent tagħha), jew jekk kull waħda mil-kumpanniji parent tagħha għandhom b'mod individwali jiġu meqjusin bħala impriżi in kwistjoni. Fi kliem oħra, il-kwistjoni hi jekk għandux isir "lift of the corporate veil" ta' l-impriża intermedjata (il-veikolu). Fil-prinċipju, l-impriża in kwistjoni hi l-parteċipanti fl-akkwist ta' kontroll. Madankollu, jista' jkun hemm ċirkostanzi fejn kumpanniji jistabbilixxu ‘kumpanniji shell, li għandhom ftit jew l-ebda valur tal-bejgħ proprju, jew jużaw joint venture li teżisti li qed topera f'suq differenti minn dak tal-kumpannija target sabiex twettaq akkwisti f'isem il-kumpanniji parent. Fejn il-kumpannija akkwistata jew target għandha valur tal-bejgħ Komunitarju ta' inqas minn ECU 250 miljun, il-kwistjoni tad-determinazzjoni ta' l-impriżi in kwistjoni tista' tkun deċiżiva għal skopijiet ġurisdizzjonali [10]. F'dan it-tip ta' sitwazzjoni, il-Kummissjoni għandha tħares lejn ir-realtá ekonomika ta' l-operazzjoni biex tiddetermina liema huma l-impriżi in kwistjoni.

27. Fejn l-akkwist hu mwettaq minn joint venture li tiffunzjona b'mod komplet, jiġifieri joint venture li għandha riżorsi finanzjarji u oħrajn suffiċjenti biex topera attivitá kummerċjali fuq bażi li tibqa' [11] u topera diġá f'suq, il-Kummissjoni għandha normalment tikkunsidra l-joint venture nfisha u l-kumpannija target bħala l-impriżi in kwistjoni (u mhux il-kumpanniji parent tal-joint venture).

28. Min-naħa l-oħra, fejn il-joint venture tista' tiġi meqjusa bħala mezz għall-akkwist mil-kumpanniji parent, il-Kummissjoni għandha tikkunsidra kull waħda mil-kumpanniji parent innifishom bħala impriżi in kwsitjoni, x'aktarx milli l-joint venture, flimkien mal-kumpannija target. Dan hu l-każ partikolarment fejn il-joint venture hu stabbilit speċjalment għall-iskop ta' l-akkwist tal-kumpannija target, fejn il-joint venture għadha ma bdietx topera, fejn joint venture li teżisti m'għandhiex personalitá legali jew karattru ta' funzjonament sħiħ kif imsejjaħ hawn fuq jew fejn il-joint venture hi assoċjazzjoni ta' impriżi. L-istess japplika fejn hemm elementi li juru li l-kumpanniji parent huma fil-fatt il-protagonisti reali wara l-operazzjoni. Dawn l-elementi jistgħu jinkludu involviment sinnifikanti mil-kumpanniji parent inifishom fl-inizjazzjoni, organizzazzjoni u finanzjament ta' l-operazzjoni. 'Il fuq minn dan, fejn l-akkwist iwassal għal diversifikazzjoni fin-natura ta' l-attivitajiet tal-joint venture, dan jista' jindika wkoll li l-kumpanniji parent huma l-protagonisti reali fl-operazzjoni. Dan għandu normalment ikun il-każ meta l-joint venture jakkwista kumpannija target li topera fuq suq ta' prodott differenti. F'dawk il-każijiet, il-kumpanniji parent huma meqjusin bħala impriżi in kwistjoni.

29. Fil-każ TNT [12], kontroll konġunt fuq joint venture (JVC) kellu jiġi akkwistat minn joint venture (GD NET BV) bejn ħames amministrazzjonijiet postali u kumpannija li kienet qed takkwista oħra (TNT Ltd). F'dan il-każ, il-Kummissjoni kkunsidrat li l-joint venture GD NET BV kienet sempliċiment mezz stabbilit biex tħalli l-kumpanniji parent (il-ħames amministrazzjonijiet postali) jipparteċipaw fil-joint venture JVC li rriżultat sabiex jiġi ffaċilitat it-teħid ta' deċiżjonijiet bejniethom u jiġi aasigurat li l-kumpanniji parent tkellmu u aġġixxew bħala ħaġa waħda; din il-konfigurazzjoni kienet tassigura li l-kumpanniji parent kienu jeserċitaw influwenza deċiżiva mal-kumpannija li kienet qed takkwista l-oħra, TNT, fuq il-joint venture JVC li rriżultat u kienet tiġi evitata s-sitwazzjoni fejn l-akkwistatur l-ieħor seta' jeserċita kontroll waħdieni minħabba l-inkapaċitá ta' l-amministrazzjonijiet postali li jilħqu pożizzjoni unifikata fuq kwalunkwe deċiżjoni.

+++++ TIFF +++++

5. Bidla minn kontroll konġunt għal kontroll waħdieni

30. Fil-każ ta' bidla minn kontroll konġunt għal kontroll waħdieni, azzjonist wieħed jakkwista l-ishma li qabel kienu ta' l-azzjonist ieħor jew l-azzjonisti oħrajn. Fil-każ ta' żewġ azzjonisti, kull wieħed minnhom għandu kontroll konġunt fuq il-joint venture sħiħa, u mhux kontroll waħdieni fuq 50 % tagħha; għalhekk il-bejgħ ta' l-ishma kollha tiegħu minn azzjonist wieħed għall-ieħor ma jwassalx l-azzjonist wieħed li jibqa' biex imur minn kontroll waħdieni fuq 50 % għal kontroll waħdieni fuq 100 % tal-joint venture, imma biex imur minn kontroll konġunt għal kontroll waħdieni tal-kumpannija sħiħa (li, sussegwentament għall-operazzjoni, tieqaf milli tkun "joint"venture).

31. F'din is-sitwazzjoni, l-impriżi in kwistjoni huma l-azzjonist li jibqa' (li jakkwista) u l-joint venture. Bħalma hu l-każ għal kwalunkwe bejjiegħ ieħor, l-azzjonist li "qed joħroġ" mhuwiex impriża in kwistjoni.

32. Il-każ ICI/Tioxide [13] kien jinvolvi bidla bħal din minn kontroll konġunt (50/50) għal kontroll waħdieni. Il-Kummissjoni kkunsidrat li '.. influwenza deċiżiva eserċitata b'mod waħdieni hi sostanzjalment differenti għal influwenza deċiżiva eserċitata b'mod konġunt, peress li din ta' l-aħħar għandha tieħu in kunsiderazzjoni l-interessi potenzalment differenti tal-parti jew partijiet l-oħra in kwistjoni … Permezz tal-bidla tal-kwalitá ta' influwenza deċiżiva eserċitata minn ICI fuq Tioxide, l-operazzjoni ser iġġib bidla li tibqa' ta' l-istruttura tal-partijiet in kwistjoni …ċ. F'dan il-każ, l-impriżi in kwistjoni kienu ddikjarati li kienu ICI (bħala l-parti li takkwista) u Tioxide bħala ħaġa sħiħa (bħala l-parti akkwistata), imma mhux il-bejjiegħ Cookson.

6. Bidla fil-pusses ta' ishma f'każijiet ta' kontroll konġunt fuq joint venture diġa' eżistenti

33. L-element deċiżiv għall-istima tal-bidliet fil-pussess ta' ishma ta' kumpannija huwa jekk l-operazzjoni twassalx għal biddla fil-kwalità tal-kontroll. Il-Kummissjoni tistima kull operazzjoni fuq bażi ta' ġurnata b'ġurnata, pero taħt ċerti ipoteżi, għandu jkun hemm il-preżunzjoni li kull operazzjoni twassal, jew ma twassalx, għal biddla fil-kontroll tal-kwalità, u b'hekk tikkostitwixxi, jew ma tikkostiwixxix, konċentrazzjoni notifikabbli.

34. Għandha ssir distinzjoni skond iċ-ċirkostanzi tal-biddla fil-pusses ta' l-ishma; l-ewwel, jistgħu jeżistu wieħed jew aktar detenturi ta' l-ishma; t-tieni, jistgħu jidħol detentur ġdid jew aktar; u t-tieled, jistgħu jinbidel id-detentur jew aktar ta' l-ishma b'detentur, jew detenturi ġodda.

6.1. Tnaqqis fin-numru ta' azzjonisti li twassal għal biddla minn kontroll konġunt għall-dak singolu

35. M'huwiex in-numru fit-tnaqqis ta' azzjonisti per se li huwa importanti, imma aktar il-fatt li jekk xi azzjonisti ibiegħu semhom, f'joint venture mogħtija, dawn l-ishma huma mixtrija minn azzjonisti oħrajn (ġodda jew diġa' eżistenti), u b'hekk ix-xiri ta' dawn l-ishma jew drittijiet kontrattawali addizzjonali jistgħu jwasslu għax-xiri jew il-kontroll jew isaħħu pożizzjoni ta' kontroll diġa' eżistenti (e.g. drittijiet addizzjonali, ta' voti jew ta' veto, membri addizzjonali tal-bord, eċċ).

36. Fejn in-numru ta' azzjonisti huwa mnaqqas, jista' jkun hemm biddla minn kontroll konġunt għall-kontroll singolu (ara ukoll Taqsima III.5), u f'liema każ l-azzjonist rimanenti jakkwista il-kontroll singolu tal-kumpannija. L-impriżi kkonċernati jkun l-azzjonist (li jakkwista) rimanenti u l-kumpannija akkwistata (preċedentement il-joint venture).

37. Flimkien ma' l-azzjonist bil-kontroll singolu tal-kumpannija, jista' jkun hemm azzjonisti oħrajn, per eżempju b'ishma ta' minorità, imma li m'għandhom interess ta' kontrolli fil-kumpannija; dawn l-azzjonijisti m'humiex l-impriżi kkonċernati minħabba li dawn ma jeżerċitawx kontroll.

6.2. Tnaqqis fin-numru ta' azzjonijsti li ma jwassalx għall-biddla minn kontroll konġunt għal dak singolu.

38. Fejn l-operazzjoni tinvolvi tnaqqis fin-numru ta' azzjonijisti li għandhom kontroll konġunt, mingħajr ma jwasslu għal biddla minn kontroll konġunt għal dak singolu u mingħajr ma jkun hemm dħul ġdid jew biddla fl-azzjonisti li qed jakkwistaw il-kontroll (ara Taqsima III.6.3.), it-transazzjoni proposta għandha normalment tkun preżunta li ma twassalx għal biddla fil-kontrol u b'hekk m'hux ħa tkunx konċentrazzjoni notifikabbli. Dan ikun il-każ meta, per eżempju, ħames azzjonijsti li inizjalment għandhom ishma indaqs ta' 20 % kull wieħed u fejn, wara l-operazzjoni, l-azzjonist eżistenti u l-erba' azzjonisti rimanenti jkollhom ishma indaqs ta' 25 %.

39. Madankollu, din is-sitwazzjoni tkun differenti fejn hemm biddla sinifikanti fil-kwalità tal-kontroll, notevolment fejn it-tnaqqis fin-numru ta' azzjonijisti jagħti lill-azzjonisti rimanenti drittijiet addizjonali ta' veto jew membri tal-bord addizzjonali, b'riżultat f'akkwist ġdid tal-kontroll minn ta' l-anqas wieħed mill-azzjonisti, permezz ta' applikazzjoni ta' ftehim ta' l-azzjonijisti ġdid jew diġa' eżistenti. F'dan il-każ, l-impriżi kkonċernati għandhom ikunu ta' l-azzjonisti rimanenti li jeżerċitaw kontroll konġunt u tal-joint venture. Fl-Avesta II [14], il-fatt li n-numri ta' azzjonisti naqas minn erba' għal tlieta wassal għal azzjonist wieħed mir-rimanenti jakkwista drittijiet negattivi ta' veto (li dan preċedentement ma gawdiex) minħabba li d-dispożizzjonijiet tal-ftehim ta' l-azzjonisti li baqa' fis-seħħ [15]. Dan l-akkwist tad-drittijiet kollha ta' veto kien ikkunsidrat mill-Kummissjoni bħala li jirrappreżenta biddla fil-kwalità tal-kontroll.

6.3. Kwalunkwe biddliet oħra fil-komposizzjoni tal-pussess ta' ishma.

40. Fl-aħħar, f'każijiet fejn, wara tibdil fil-pussess ta' l-ishma, azzjonist jew aktar jakkwista kontroll, l-operazzjoni tikkostiwixxi operazzjoni notifikabbli minħabba li hemm preżunzjoni li din normalment twassal għal biddla fil-kwalità' tal-kontroll.

41. Irrispettivament minn jekk in-numru ta' azzjonisti naqasx, żdiedx jew baqa l-istess, wara l-operazzjoni, dan l-akwist tal-kontroll jista' jieħu kwalunkwe mill-forom segwenti:

- dħul ta' wieħed jew aktar azzjonisti ġodda (biddla minn kontroll konġunt għall-singolu, jew sitwazzjoni ta' kontroll konġunt kemm qabel kif ukoll wara l-operazzjoni),

- akkwist ta' interess fil-kontroll minn wieħed jew aktar azzjonisti minuri (biddla minn kontroll singolu għal wieħed konġunt, jew sitwazzjoni ta' kontroll konġunt kemm qabel kif ukoll wara l-operazzjoni),

- sostituzzjoni minn wieħed jew aktar mill-azzjonisti (sitwazzjoni ta' kontroll konġunt kemm qabel kif ukoll wara l-operazzjoni).

42. Id-domanda hi jekk l-impriżi kkonċernati humiex il-joint venture u l-azzjonist(i) l-ġdid/ġodda li flimkien jakkwistaw il-kontroll ta' kumpannija diġa' eżistenti, jew jekk l-azzjonisti kollha (eżistenti u ġodda) għandhomx ikunu meqjusa bħala impriżi kkonċernati u li qed jakkwistaw il-kontroll ta' joint venture ġdida. Din id-domanda hija partikolarment relevanti meta m'hemm l-ebda ftehim espress bejn wieħed (jew aktar) mill-azzjonisti eżistenti u l-azzjonist(i) l-ġdid, li seta' kellhom ftehim ma' l-"azzjonisti eżistenti", i.e. il-bejjiegħ(a).

43. Biddla fil-pussess ta' l-ishma permezz ta'dħul jew sostituzzjoni ta' l-azzjonisti hija kkonsidrata li twassal għall-biddla fil-kontroll tal-kwalità. Dan minħabba id-dħul tal-kumpannija l-maġġuri l-ġdida, jew is-sostituzzjoni ta' kumpannija maġġuri għal oħra, m'hijiex komparabbli ma' l-akkwist sempliċi ta' parti minn impriża minħabba li din timplika biddal fin-natura u l-kontroll tal-kwalità, il-kontroll konġunt huwa magħmul minn numru ta' azzjonisti.

44. Il-Kummissjoni b'hekk tikkonsidra li l-impriżi kkonċernati fil-każijiet fejn hemm tibdil fil-pussess ta' l-ishma huma l-azzjonisti (kemm dawk eżistenti kif ukoll dawk il-ġodda) li jeżerċitaw kontroll konġunt fil-joint venture stess.. Kif msemmi hawn fuq, azzjonisti li m'għandhomx kontroll m'humiex impriżi li mhux kkonċernati.

45. Eżempju ta' din il-biddla fil-pussess ta' l-ishma huwa l-każ Synthomer/Yule Catto [16], fejn waħda mill-kumpanniji l-maġġuri b'kontroll konġunt fuq il-joint venture eżistenti kienet mibdula b'kumpannija maġġuri ġdida. Iż-żewġ kumpannijji maġġuri b'kontroll konġunt (dik diġa eżistenti u dik ġdida) u l-joint venture kienu kkunsidrati bħala impriżi kkonċernati.

7. "Ħallu waqfien ta' kumpanniji"

46. Fejn żewġ impriżi jingħaqdu jew jagħmlu joint venture, u sussegwentement jinħallu jew iwaqqfu il-joint venture, u b'mod partikolari l-assi [17] huma maqsuma bejn il-partijiet li qed jinħallu partikolarment fi'konfigerazzjoni differenti mill-oriġinal, normalment għandu jkun hemm aktar minn akkwist wieħed ta' kontroll (ara l-Anness).

47. Eżempju, impriżi A u B jingħaqdu u sussegwentement jinħallu b'konfigerazzjoni differenti ta' l-assi. Ikun hemm l-akkwist mill-impriża A ta' varji assi (assi li setgħu preċedentement kienu l-propjetà tagħha jew ta' l-impriża B u assi akkwistati b'mod konġunt mill-entità li rriżultat mil-għaqda), b'akkwisti similari mill-impriża B. Similarment, ħall ta' joint venture tista' tiġi meqjusa li tinvolvi biddla mill-kontroll konġunt fuq l-assi kollha tal-joint venture għall-kontroll singolu fuq l-assi maqsuma [18].

48. Ħall ta' kumpannija f'dan il-mod hija "asimettrika". Għal dan il-ħall, l-impriża kkonċernata (għal kull operazzjoni ta' ħall) ser tkun, min-naħa l-waħda, il-parti oriġinali għall-għaqda u min-naħa l-oħra l-assi li kull parti qiegħda takkwista. Għall-ħall ta' joint venture, l-impriżi kkonċernati (għal kull operazzjoni ta' ħall) ser ikunu, min-naħa l-waħda, il-parti oriġinali għall-għaqda, kull wieħed bħala xerrej, u min-naħa l-oħra, dik il-parti mill-joint venture li kull parti oriġinali qiegħda takkwista.

8. Skambju ta' assi

49. F'dawk it-transazzjonijiet fejn tnejn (jew aktar) kumpanniji jiskambjaw l-assi, mingħajr ma jagħtu każ jekk dawn jikkos titwixxux entitajiet legali jew le, kull akkwist ta' kontroll jikkostitwixxi konċentrazzjoni indipendenti. Għalkemm huwa veru li ż-żewġ trasferimenti ta' l-assi fi skambju huma normalment ikkonsidrati mill-partijiet bħala interdipendenti, li dawn regolament ftiehmu f'dokument singolu u li dawn jistgħu ukoll iseħħu fl-istess ħin, l-għan tar-Regolamenti tal-Għaqdiet kummerċjali, huwa li jistima l-impatt ta' l-operazzjoni li jirriżulta mill-akkwist tal-kontroll ta' kull kumpannija. Ir-rabta legali jew saħansitra ekonomika bejn dawn l-operazzjonijiet m'hijiex suffiċjenti għalihom sabiex jikkwalifikaw bħala konċentrazzjoni singola.

50. B'hekk l-impriżi kkonċernati għandhom ikunu, għal kull trasferiment ta' propjetà, il-kumpanniji li qed jakkwistaw u l-kumpanniji jew l-assi li ġew akkwistati.

9. Akwisti ta' kontroll minn persuni individwali

51. L-Artikolu 3(1) tar-Regolament ta' l-Għaqdiet kummerċjali jistabbilixxi speċifikament li konċentrazzjoni hija meqjusa li seħħet, inter alia, meta persuna jew aktar li diġa qed tikkontrolla ta' l-anqas impriża waħda takkwista l-kontroll ta' kollox, jew partijiet minn impriża waħda jew aktar. Din id-dispożizzjoni tindika li l-akkwist tal-kontroll minn persuni individwali għandha twassal biddla dewwiema fl-istruttura tal-kumpannijji kkonċernati biss jew dawn il-persuni individwali jagħmlu attività ekonomika tagħhom. Il-Kummissjoni tikkonsidra li l-impriżi kkonċernati huma l-kumpanniji targetttati u x-xerrej individwali (bit-turnover ta' impriża(i) kkontrollata mill-persuna individwali tiġi inkluża fil-kalkolazzjoni tat-turnover ta' l-individwu).

52. Din kienet il-veduta tal-Kummissjoni fid-Deċiżjoni tal-Kummissjoni Asko/Jacobs/Adia [19], fejn Asko, Kumpannija Ġermaniża b'assi sostanzjali għall-bejgħ bl-imnut, u Mr. Jacobs, investitur privat Svizzeru, akkwistaw kontroll konġunt ta' Adia, kumpannija Svizzera bil-maġġoranza ta' l-atività tagħha fis-servizzi ta' personnel. Mr Jacobs kien ikkunsidrat bħala impriża kkonċernata minħabba li l-interess ekonomiku li dan kellu fil-qasam taċ-ċikkulata, tal-ħelu u tal-kafe.

10. Xiri ta' l-amministrazzjoni

53. Akkwist ta' kontroll ta' kumpannija mill-manaġers tagħha stess hija akkwist ukoll mill-persuni individwali, u dak li ntqal hawn fuq huwa wkoll applikabbli hawnhekk. Madankollu, l-amministrazzjoni tal-kumpannija tista' tgħaqqad l-interessi permezz ta' "kumpannija vejikolu", sabiex din taġixxi b'vuċi singola u wkoll sabiex tiffaċilita t-teħid tad-deċiżjonijiet. Din il-"kumpannija vejikolu" jista' jkun, imma mhux neċessarjament, impriża kkonċernata. Ir-Regola Ġenerali fuq l-akkwist ta' kontroll minn joint venture tapplika hawnhekk (ara Taqsima III 4.)

54. Bl-użu jew mingħajr il-kumpannija vejikolu, l-amminisrtazzjoni tista' tfittex ukoll għal investituri sabiex jiffinanzjaw l-operazzjoni. Ta' sikwit, id-drittijiet mogħtija lill dawn l-investituri skond il-pussess tagħhom ta' l-ishma jkunu b'mod li l-kontroll fl-ambitu ta' l-Artikolu 3 tar-Regolament dwar l-Għaqdiet kummerċjali jkunu konferuti fuqhom u mhux fuq l-amministrazzjoni stess, li tista' sempliċiment tgawdi drittijiet minuri. Fid-Deċiżjoni CWB/Goldman Sachs/Tarkett [20], iż-żewġ kumpanniji li jamministraw il-fondi ta' l-investiment u li jieħdu sehem fl-operazzjoni kienu dawk li akkwistaw il-kontroll konġunt u mhux il-manaġers.

11. Akkwist tal-kontroll minn kumpannija Statali.

55. F'dawk il-każijiet fejn kumpannija Statali tingħaqad jew takkwista l-kontroll ta' kumpannija oħra kkontrollata mill-istess Stat [21], id-domanda dwar jekk dawn it-transazzjonijiet jikkostitwux konċentrazzjonijiet fl-ambitu ta' l-Artikolu 3 tar-Regolament dwar l-għaqdiet kummerċjali aktar milli l-operazzjonijiet ta' istrutturar intern tal-"grupp ta" kumpanniji tas-settur pubbliku' [22]. F'dan ir-rigward, il-premess nru. 12 tar-Regolament (KEE) nru. 4064/89 jistabbilixxi il-prinċipju li m'għandux ikun hemm diskriminizzjoni bejn is-setturi pubbliċi u dawk private u jiddikjara li fis-settur pubbliku, il-kalkolazzjoni tat-turnover ta' impriża kkonċernata fil-konċentrazzjoni tenħtieġ, b'hekk, li tieħu kont ta' l-impriżi li jagħmlu unità ekonomika b'poter indipendenti ta' deċiżjoni, irrispettivament mill-mod ta' kif il-kapital tagħhom huwa miżmum jew mir-regoli ta' superviżjoni amministrattiva applikabbli għalihom.

56. Għaqda jew akkwist tal-kontroll li jqum bejn żewġ kumpanniji propjetà ta' l-istess Stat jistgħu jikkostitwixxu konċentrazzjoni u, jekk dan hu l-każ, it-tnejn li huma għandhom jikkwalifikaw bħala impriżi kkonċernati, minħabba li l-fatt li ż-żewġ kumpanniji huma propjetà ta' l-istess Stat ma jfissirx li dawn jappartjenu lill-istess grupp. Filfatt, il-punt deċiżiv għandu jkun jekk dawn il-kumpanniji humiex parti mill-istess grupp industrijali jew le u jekk humiex soġġetti għall-strateġija koordinata. Dan kien l-approċċ li tieħed fid-Deċiżjoni SGS/Thomson [23].

[1] ĠU L 395, tat-30.12.1989, p. 1; verżjoni kif ġiet korretta L 257, tal-21.9.1990, p. 13.

[2] ĠU L 180, 09.07.97, p. 1.

[3] ĠU C 385, 31.12.94, p. 12.

[4] Ir-regoli għall-kalkolazzjoni tal-valur tal-bejgħ skond l-Artikolu 5 huma ddettaljati fl-Avviż tal-Kummissjoni dwar il-kalkolazzjoni tal-valur tal-bejgħ.

[5] ĠU L 61, 02.03.98, p. 1.

[6] Ara s-sentenza tal-Qorti ta' Prim' Istanza ta' l-24 ta' Marzu 1994 fil-każ T-3/93 - Air France vs il-Kummissjoni (1994) ECR II-21.

[7] Il-kalkolazzjoni tat-turnover fil-każ ta' akkwisti jew divestimenti sussegwenti għad-data ta' l-aħħar kontijiet awditati hija regolata bin-Nota tal-Kummissjoni dwar il-kalkolazzjoni tat-turnover, paragrafu 27.

[8] Il-kalkolazzjoni tat-turnover fil-każ ta' gruppi ta' kumpanniji hija regolata fin-Nota tal-Kummissjoni dwar il-kalkolazzjoni tat-turnover, paragrafi 36 sa 42.

[9] i.e. tnejn jew aktar kumpanniji (kumpanniji A, B, eċċ) jakkwistaw kumpannija pre-eżistenti (kumpannija X). Għal bdil fil-pussess ta' ishma f'każijiet ta' kontroll konġunt fuq joint venture diġa eżistenti, ara Taqsima III.6.

[10] Il-kumpannija target ipotetikament għandha turnover fil-Komunità magħqud ta' inqas minn ECU 250 miljun, u l-partijiet li jakkwistaw huma tnejn (jew aktar) impriżi, kull wieħed b'tunover mill-Komunità li jeċċedi ECU 250 miljun. Jekk it-target huwa akkwistat minn kumpannija "shell" stabbilita bejn l-impriżi akkwirenti, ikun hemm kumpannija waħda (il-kumpannija "shell") b'turnover mill-Komunità li jaqbeż ECU 250 miljun, u b'hekk waħda mill-kondizzjonijiet ta' limiti kumulattivi għall-ġurisdizzjoni tal-Komunità ma tkunx intlaqħet (l-eżistenza ta' l-anqas ta' żewġ impriżi li għandhom turnover li jaqbeż ECU 250 miljun). Bil-maqlub, jekk minflok ma joperaw permezz ta' kumpannija "shell", l-impriżi akkwirenti jakkwistaw kumpannija target huma stess, il-limitu tat-turnover ikun intaħaq u r-Regolament dwar l-Għaqdiet kummerċjali japplika għal din it-transazzjoni. L-istess konsiderazzjonijiet japplikaw għal-limiti nazzjonali ta' turnover msemmij fl-Artikolu 1(3).

[11] Il-kriterji li jiddeterminaw il-funzjoni kollha ta' joint venture jinstab fin-Nota tal-Kummissjoni dwar il-kunċett tal-funzjoni kollha ta' joint venture.

[12] Il-Każ IV/M.102 - TNT/Kanada Post, DBP Postdienst, La Poste, PTT Post u Sweden Post, tat-2 ta' Diċembru 1991.

[13] Il-Każ IV/M.023 - ICI/Tioxide, tat-28 ta' Novembru 1990.

[14] Il-Każ IV/M.452 - Avesta II, tad-9 ta' Ġunju 1994.

[15] F'dan il-każ, azzjonist li kien parti għall-ftehim ta' l-azzjonisti biegħ sehemu ta madwar 7 %. Minħabba li l-azzjonist eżistenti kellu drittijiet ta' veto maqsuma ma' azzjonist ieħor rimanenti, u peress li l-ftehim ta' l-azzjonisti ma inbidilx, l-azzjonist rimanenti issa akkwista d-drittijiet kollha tal-veto.

[16] Il-Każ IV/M.376 - Synthomer/Yule Catto, tat-22 ta' Ottubru 1993.

[17] Il-kelma "assi" kif inhi użata hawnhekk tfisser assi speċifiċi li fihom infushom jistgħu jikkostitwixxu azjenda (e.g. sussidjarji, qasma ta' kumpannija jew, f'ċerti każijiet, ismijiet jew liċenzi) li għalihom jista' jiġi attribwit turnover tas-suq.

[18] Il-Każ IV/M.197 - Solvay-Laporte/Interox, tat-30 ta' April 1997.

[19] Il-Każ IV/M.082 - Asko/Jacobs/Adia, tas-16 ta' Mejju 1991.

[20] Il-Każ IV/M.395 - CWB/Goldman Sachs/Tarkett, tal-21 ta' Frar 1994.

[21] Il-kelma "Stat" hawnhekk tfisser kwalunkwe entità legali pubblika, i.e. mhux biss ta' l-Istati Membri, imma anke entitajiet lokali pubbliċi bħal provinċji, dipartimenti, Länder, eċċ.

[22] Ara wkoll l-Avviż tal-Kummissjoni dwar il-kunċett ta' konċentrament, il-paragrafu 8.

[23] Il-Każ IV/M.216 - CEA lndustrie/France Telecom/Finmeccanica/SGS-Thomson, tat-22 ta' Frar 1993.

--------------------------------------------------

L-ANNESS

ĦALL U WAQFIEN TA' KUMPANNIJI [1]

+++++ TIFF +++++

[1] Il-kelma "assi" kif inhi użata hawnhekk tfisser assi speċifiċi li fihom infushom jistgħu jikkostitwixxu azjenda (e.g. sussidjarji, qasma ta'kumpannija jew, f'ċerti każijiet, ismijiet jew liċenzi) li għalihom jista' jiġi attribwit turnover tas-suq.

--------------------------------------------------